CELEX: 62009TN0434
Language: hu
Date: 2009-10-26 00:00:00
Title: T-434/09. sz. ügy: 2009. október 26-án benyújtott kereset — Centrotherm Systemtechnik kontra OHIM — centrotherm Clean Solutions (CENTROTHERM)

19.12.2009   
            
            
               HU
            
            
               Az Európai Unió Hivatalos Lapja
            
            
               C 312/40
            
         2009. október 26-án benyújtott kereset — Centrotherm Systemtechnik kontra OHIM — centrotherm Clean Solutions (CENTROTHERM)
   (T-434/09. sz. ügy)
   2009/C 312/67
   A keresetlevél nyelve: német
   
      Felek
   
   
      Felperes: Centrotherm Systemtechnik GmbH. (Brilon, Németország) (képviselő: J. Albrecht ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: centrotherm Clean Solutions GmbH & Co. KG (Blaubeuren, Németország)
   
      Kereseti kérelmek
   
   
               —
            
            
               Az Elsőfokú Bíróság helyezze hatályon kívül az OHIM negyedik fellebbezési tanácsának 2009. augusztus 25-i határozatát (R 6/2008-4. sz. ügy), amennyiben az utóbbi helyt ad a szóban forgó védjegy törlése iránti kérelemnek;
            
         
               —
            
            
               az Elsőfokú Bíróság az OHIM-ot kötelezze a költségek viselésére;
            
         
               —
            
            
               az Elsőfokú Bíróság az esetleges beavatkozót kötelezze a beavatkozással kapcsolatban felmerült költségek viselésére.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: a CENTROTHERM szóvédjegy a 11., 17., 19. és 42. osztályba tartozó áruk és szolgáltatások vonatkozásában (1 301 019. sz. közösségi védjegy).
   
      A közösségi védjegy jogosultja: a felperes.
   
      A közösségi védjegy törlését kérelmező fél: centrotherm Clean Solutions GmbH & Co.
   
      A törlési osztály határozata: a törlési osztály törölte a közösségi védjegyet.
   
      A fellebbezési tanács határozata: a fellebbezési tanács részben hatályon kívül helyezte a törlési osztály határozatát, és részben törölte a közösségi védjegyet.
   
      Jogalapok:
   
   
               —
            
            
               A 207/2009/EK rendelet (1) 51. cikkének (1) és (2) bekezdésével együtt értelmezett 57. cikke (5) bekezdésének megsértése, mivel az alperes nem vette kellően figyelembe a határidőben benyújtott, a használat igazolására vonatkozó bizonyítékokat;
            
         
               —
            
            
               a hivatalból történő vizsgálatára irányuló kötelezettség megsértése;
            
         
               —
            
            
               a 207/2009 rendelet 76. cikke (1) és (2) bekezdésének és 57. cikke (1) bekezdésének, valamint a 2868/95/EK rendelet (2) 40. szabálya (5) bekezdésének megsértése, mivel az alperes nem vette figyelembe a fellebbezés jogalapjait tartalmazó beadvány mellékletében szereplő, a használat igazolására vonatkozó bizonyítékokat;
            
         
               —
            
            
               téves értékelés, mivel a később előterjesztett bizonyítékokat a határidő túllépése ellenére figyelembe kellett volna venni;
            
         
               —
            
            
               másodlagosan a 2868/95 rendelet 40. szabálya (5) bekezdésének az EK 241. cikkre tekintettel való alkalmazhatatlansága, mivel az ellentétes a 207/2009 rendelet 51. cikkének (1) bekezdésével és 162. cikke (1) bekezdésével együtt értelmezett 76.cikke (1) bekezdésével és 57. cikke (1) bekezdésével, az EK 202. cikkel, valamint a közösségi jog alapelveivel, különösen a jogállamiság elvével, az arányosság elvével, a tulajdonhoz való alapvető joggal és a tisztességes eljáráshoz való joggal.
            
         
      (1)  A közösségi védjegyről szóló, 2009. február 26-i 207/2009/EK rendelet (HL L 78., 1. o.).
   
      (2)  A közösségi védjegyről szóló 40/94/EK tanácsi rendelet végrehajtásáról szóló, 1995. december 13-i 2868/95/EK tanácsi rendelet (HL L 303., 1. o.; magyar nyelvű különkiadás 17. fejezet, 1. kötet, 189. o.).